**MNENJE ŽUPANA K PREDLOGU SPREMEMBE CEN GOSPODARSKIH JAVNIH SLUŽB ODVAJANJA IN ČIŠČENJA KOMUNALNE IN PADAVINSKE ODPADNE VODE V OBČINI ŽIROVNICA**

Cene storitev gospodarskih javnih služb se določajo na podlagi Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Ur.l. RS, št. 87/12 in sprem., v nadaljevanju: uredba).

Uredba določa metodologijo za oblikovanje cen obveznih občinskih javnih služb varstva okolja in sicer za:

* oskrbo s pitno vodo
* odvajanje in čiščenje komunalne in padavinske odpadne vode
* zbiranje določenih vrst komunalnih odpadkov
* obdelava določenih vrst komunalnih odpadkov
* odlaganje ostankov predelave ali odstranjevanja komunalnih odpadkov.

Uredba ureja:

* način oblikovanja in sprejemanja cen javnih služb
* vsebine cen (elaborat o oblikovanju cene, stroški infrastrukture, stroški izvajanja storitev, posebne storitve,..)
* način določitve obsega storitve in zaračunavanja opravljene storitve,
* poročanje o cenah
* nadzor nad sprejetimi cenami.

Izvajalec GJS je dolžan vsako leto izdelati elaborat o oblikovanju cene izvajanja storitev javne službe. Če je odstopanje obračunske cene več kot 10% od potrjene cene, mora izvajalec poslati elaborat pristojnemu občinskemu organu, ki mora začeti nov postopek potrjevanja cene.

Javno podjetje Jeko d.o.o. je občini predložilo Elaborat o oblikovanju cene izvajanja storitve javne službe odvajanje in čiščenje komunalne in padavinske odpadne vode za leto 2023 v Občini Žirovnica - rebalans (30.1.2023), Elaborat za storitve čiščenja komunalne in padavinske odpadne vode z javnih površin v občini Radovljica (Komunala Radovljica) in predlog uskladitve cen storitve javne službe ravnanja z odpadno vodo (odvajanje in čiščenje) za občino Žirovnica.

Cene storitve javne službe odvajanje komunalne odpadne vode, cena storitve javne službe storitve povezane z greznicami in MKČN ter cena storitve javne službe čiščenje komunalne odpadne vode so sestavljene iz treh delov in sicer:

* omrežnine,
* cene opravljanja storitve javne službe in
* okoljske dajatve.

Uredba v 19. členu predpisuje, da **omrežnina** vključuje:

* stroške amortizacije ali najema osnovnih sredstev in infrastrukture,
* stroške zavarovanja infrastrukture,
* stroške odškodnin povezanih z vzdrževanjem infrastrukture,
* odhodke financiranja povezane z gradnjo ali obnovo infrastrukture.

Nadalje uredba v istem členu določa, da je so v ceno opravljanja **storitev** odvajanja in čiščenja komunalne in padavinske odpadne vode lahko vključene le naslednje skupine stroškov, povezane opravljanjem storitev javne službe:

* neposredne stroške materiala in storitev,
* neposredne stroške dela,
* druge neposredne stroške,
* splošne (posredne) proizvajalne stroške,
* splošne nabavno-prodajne stroške,
* splošne upravne stroške
* obresti financirana opravljanja dejavnosti,
* druge poslovne odhodke,
* donos (max 5% vrednosti poslovno potrebnih sredstev za opravljanje javne službe)

Enota količine storitve odvajanja in čiščenja komunalne odpadne vode in padavinske odpadne vode z javnih površin je izražena v m3 opravljene storitve, za katero se šteje količina dobavljene pitne vode, ki se odvaja v javno kanalizacijo ali čisti na komunalni čistilni napravi.

Občinski svet občine Žirovnica je cene storitev odvajanja odpadnih vod potrdil na svoji 7. redni seji dne 27.2.202, cene veljajo od 1.3.2020.

Ceno čiščenja komunalnih odpadnih vod na ČN Radovljica je občinski svet občine Žirovnica potrdil na svoji 14. redni seji dne 27.5.2021 in veljajo od 1.6.2021 dalje.

Cene storitev vezanih na obstoječe greznice in MKČN je občinski svet Občine Žirovnica potrdil na svoji 7. redni seji dne 27.2.202, cene veljajo od 1.3.2020.

Vse veljavne cene ravnanja z odpadno vodo v Občini Žirovnica so navedene v spodnjih tabelah:

1. odvajanje komunalnih odpadnih vod (priklop na kanalizacijo)

|  |  |  |
| --- | --- | --- |
|  |  | **cena v EUR/m3 (brez DDV)** |
| 1. | odvajanje komunalne odpadne vode | 0,2941 |
| 2. | omrežnina odvajanje (premer vodomera) | **cena v EUR/mesec (brez DDV)** |
|  | DN ≤20 | 8,9953 |
|  | 20 ˂ DN ˂ 40 | 26,9859 |
|  | 40 ≤ DN ˂ 50 | 89,9530 |
|  | 50 ≤ DN ˂ 65 | 134,9295 |
|  | 65 ≤ DN ˂ 80 | 269,8590 |
|  | 80 ≤ DN ˂ 100 | 449,7650 |
|  | 100 ≤ DN ˂ 150 | 899,5300 |
|  | 150 ≤ DN | 1.799,0600 |

1. čiščenje komunalnih odpadnih vod (ČN Radovljica)

|  |  |  |
| --- | --- | --- |
|  |  | **cena v EUR/m3 (brez DDV)** |
| 1. | **storitev čiščenja komunalne odpadne vode** | **0,4798** |
| **2.** | **Omrežnina čiščenje(premer vodomera)** | **cena v EUR/mesec (brez DDV)** |
|  | DN ≤ 20 | 1,9466 |
|  | 20 < DN < 40 | 5,8398 |
|  | 40 ≤ DN < 50 | 19,4660 |
|  | 50 ≤ DN < 65 | 29,1990 |
|  | 65 ≤ DN < 80 | 58,3980 |
|  | 80 ≤ DN < 100 | 97,3300 |
|  | 100 ≤ DN < 150 | 194,6600 |

1. storitve vezane na obstoječe greznice in MKČN

|  |  |  |  |
| --- | --- | --- | --- |
|  |  | | **cena v EUR/m3 (brez DDV)** |
| 1. | | storitve, vezane na greznice in MKČN | 0,6700 |
| **2.** | | **omrežnina očiščenje (premer vodomera)** | **cena v EUR/mesec (brez DDV)** |
|  | | DN ≤20 | 3,9365 |
|  | | 20 ˂ DN ˂ 40 | 11,8095 |
|  | | 40 ≤ DN ˂ 50 | 39,3650 |
|  | | 50 ≤ DN ˂ 65 | 59,0475 |
|  | | 65 ≤ DN ˂ 80 | 118,0950 |
|  | | 80 ≤ DN ˂ 100 | 196,8250 |
|  | | 100 ≤ DN ˂ 150 | 393,6500 |

Na osnovi Elaborata o oblikovanju cene izvajanja storitev javne službe odvajanje in čiščenje komunalne in padavinske odpadne vode za leto 2023 Občina Žirovnica – rebalans (Jeko, d.o.o., 30.1.2023) in Elaborata za storitve čiščenja komunalne in padavinske odpadne vode z javnih površin v občini Radovljica (Komunala Radovljica), izvajalec javne službe predlaga nove cene odvajanja in čiščenja odpadnih vod ter nove cene storitev vezanih na nepretočne greznice in MKČN (brez DDV), ki naj bi pričele veljati od 1.5.2023.

V strukturi cene odvajanja odpadnih vod se cena storitve poviša za 22% (0,0,357 EUR/m3 prodane vode), cena omrežnine za vodomer DN 20 pa ostane skoraj nespremenjena, poviša se za 0,011 EUR (9,0063 EUR/vodomer/mesec).

1. predlog nove cene odvajanje komunalnih odpadnih vod (priklop na kanalizacijo)

|  |  |  |
| --- | --- | --- |
|  |  | cena |
| 1. | odvajanje komunalne odpadne vode | 0,3577 €/m3 |
| 2. | omrežnina odvajanje |  |
|  | Premer vodomera | cena (€/mes.) |
|  | DN ≤20 | 9,0063 |
|  | 20 ˂ DN ˂ 40 | 27,0189 |
|  | 40 ≤ DN ˂ 50 | 90,0630 |
|  | 50 ≤ DN ˂ 65 | 135,0945 |
|  | 65 ≤ DN ˂ 80 | 270,1890 |
|  | 80 ≤ DN ˂ 100 | 450,3150 |
|  | 100 ≤ DN ˂ 150 | 900,6300 |

V strukturi cene čiščenja odpadnih vod na ČN Radovljica se cena storitve poviša za 32% (0,0,6335 EUR/m3 prodane vode), cena omrežnine za vodomer DN 20 pa se zniža za 8% (1,7996 EUR/vodomer/mesec).

1. predlog nove cene čiščenja odpadnih vod na ČN Radovljica

|  |  |  |
| --- | --- | --- |
|  |  | cena |
| 1. | čiščenje komunalne odpadne vode | 0,6335 €/m3 |
| 2. | omrežnina čiščenje |  |
|  | Premer vodomera | cena (€/mes.) |
|  | DN ≤20 | 1,7996 |
|  | 20 ˂ DN ˂ 40 | 5,3988 |
|  | 40 ≤ DN ˂ 50 | 17,9960 |
|  | 50 ≤ DN ˂ 65 | 26,9940 |
|  | 65 ≤ DN ˂ 80 | 53,9880 |
|  | 80 ≤ DN ˂ 100 | 89,9800 |
|  | 100 ≤ DN ˂ 150 | 179,9600 |

V strukturi cene storitev vezanih na obstoječe greznice in MKČN, se cena storitve poviša za 45% (0,9692 EUR/m3 prodane vode), cena omrežnine (vodomer DN 20) za čiščenje odpadne vode na ČN Jesenice pa se poviša za 8% (4,2583 EUR/vodomer/mesec).

1. predlog nove cene storitev vezanih na obstoječe greznice in MKČN

|  |  |  |
| --- | --- | --- |
|  | storitev | cena |
| 1. | storitve, vezane na greznice in MKČN | 0,9692 €/m3 |
| 2. | omrežnina čiščenje |  |
|  | Premer vodomera | cena (€/mes.) |
|  | DN ≤20 | 4,2583 |
|  | 20 ˂ DN ˂ 40 | 12,7749 |
|  | 40 ≤ DN ˂ 50 | 42,5830 |
|  | 50 ≤ DN ˂ 65 | 63,8745 |
|  | 65 ≤ DN ˂ 80 | 127,7490 |
|  | 80 ≤ DN ˂ 100 | 212,9150 |
|  | 100 ≤ DN ˂ 150 | 425,8300 |

Vpliv povišanja na položnici je razviden iz priloženega gradiva.

V skladu z navedenim in na podlagi 25. člena Poslovnika občinskega sveta (Ur. list RS, št. 23/99 19/13-UPB1), občinskemu svetu predlagam, da potrdi predlagane cene odvajanja in čiščenja komunalne in padavinske vode, ki jih je predložil Jeko d.o.o..

Datum: 13.3.2023

Številka: 354-0060/2022-18

Pripravila:

Petra Žvan, univ.dipl.ekon.

**Leopold Pogačar**

**ŽUPAN**

Priloga: Predlog za spremembo cen gospodarskih javnih služb odvajanja in čiščenja komunalne in padavinske odpadne vode